من چونیں جنگجاہے ءٙ گوں اسپراں در اتکگاں
کہ زھمی شیکّگے نہ بیت ابید جاک ءُ ھکّلاں
ابید اٙپسی کندگاں
من چشمکانی شیشگ ءِ غُبار وہدے دْرنز اِتاں
تہ دیست
دُور اپسے ءٙ شِدگ گوں بال بستگ اٙت
یٙہ چابُکے توار کنت
پدا من گنداں لشکرے
منی کماش چاکر اِنت گوں زھم ءُ اسپراں وتی
زِھاں شیلکّگے پِر اِنت
پدا من گنداں عُومر اِنت
بروتاں نیل مُشتگ ئِِے
یٙہ مرکبے سوار بیت ھِزیت گوں ترْندیں چابُکاں
پدا من گنداں ڈاڈر اِنت
منی کماش چاکر اِنت وتی گوں بیل ءُ ھمبلاں
ابید ہار ءِ واجہ ءٙ
کہ کِشتگ ئِِے ماں جنگجٙہ ءٙ
پدا من دیست واجُو اِنت کہ زھر اِنت چاکر ءِ سرا
اناگہ رنگ مٙٹ بنت
پدا من گنداں ساچُل اِنت
منا گُشیت کہ اٙبّلی! تو دُور دیسے ءٙ شُت ئے
منارا نیست لیبویے
من واب ءٙ جہہ سّر اتاں تہ ساہ ہچّ پُر نہ بیت
پدا من ہیسکّ پان اِتاں
پدا من ہیسک پان اِتاں
میرساگر